इस योजना के क्रियान्वयन को लेकर आवेदन पत्र निःशुल्क उपलब्ध कराया जाएगा. उपायुक्त द्वारा बाल विकास परियोजना पदाधिकारी, प्रखंड विकास पदाधिकारी, शहरी क्षेत्र में अंचल अधिकारी के पर्यवेक्षण/निगरानी में आंगनबाड़ी सेविका के माध्यम निःशुल्क फॉर्म वितरण सुनिश्चित करने का निर्देश दिया गया है. शहरी क्षेत्र में जिस क्षेत्र में आंगनबाड़ी केंद्र कार्यरत नहीं है, वैसे क्षेत्र में संबंधित अंचल अधिकारी/नगर निकाय के पदाधिकारी को अपने-अपने कर्मियों की प्रतिनियुक्ति यथासंभव वार्डवार करते हुए वितरण की व्यवस्था सुनिश्चित करने को कहा गया है. फॉर्म विभागीय वेबसाइट jharkhand.gov/wcd से भी डाउनलोड किया जा सकता है.